*Online olvasásóra interaktív feladatokkal 2. osztályosoknak*

**Évgyűrűk**

**1. Az ember életútja**

Rakd sorrendbe a tankockán található képeket, ahogyan az ember életútján következnek!

***Az ember életútja***

<https://learningapps.org/watch?v=p08dmewek21>

**2. Évgyűrűk**

Az *Évgyűrűk* című tankockán válaszd ki a megfelelő válaszokat az alábbi kérdésekre:

Mit jelenthet az a szó, hogy évgyűrű?

Melyik fotó ábrázolja az évgyűrűket?

***Évgyűrűk***

<https://learningapps.org/watch?v=pspkzoecj21>

**3. Emberi évek**

Olvasd el a szöveggyűjteményből Tóth Krisztina *Évgyűrűk* című versét, és mozogd le a versszakokat:

1. versszak

Feküdj a hátadra, és rugdalózz úgy, mint egy csecsemő!

2. versszak

Totyogj úgy, mint egy kisbaba!

3. versszak

Szaladj körben a szobában, mint egy kisgyerek!

4. versszak

Rohanj, kapkodj, mint egy felnőtt, amikor munkába igyekszik!

5. versszak

Ülj le a székre, mint egy idős ember!

6. versszak

Feküdj le, mint egy halott!

**4. Versszakok és életkorok**

Párosítsd a képeket az *Évgyűrűk – versszakok* című tankockán a megfelelő versszakokkal!

***Évgyűrűk – versszakok***

<https://learningapps.org/watch?v=p5h3jdj9c21>

**5. Cselekvések és életkorok**

Párosítsd az életkorokat a cselekvésekkel az *Évgyűrűk – cselekvések* című tankockán! Vigyázz csak négy életkort választottunk ki!

***Évgyűrűk – cselekvések***

<https://learningapps.org/watch?v=p3cgpkc1t21>

**6. A mi évgyűrűink**

A tankockán a Példabeszédek könyve 4. fejezetének 3–5. igeversét láthatod. Keresd ki a lehetőségek közül a szülők tanácsait, hogy mi kell ahhoz, hogy valakinek hosszú élete legyen. Ha az üres négyzetre kattintasz, megjelennek a választási lehetőségek. Végül olvasd el az igét a szöveggyűjteményből is!

***Példabeszédek 4,3–5***

<https://learningapps.org/watch?v=pjjoq4ox521>

Készíts egy rajzot, amely a családod évgyűrűit jelképezi. (Lásd a magyarázórajzot.)



1. Rajzolj a lapra egymás köré négy kört, ezek lesznek az évgyűrűk.
2. A legbelső kör a legrégibb, ezt oszd négyfelé, és írd be a dédszüleid nevét! Egy-egy negyedkörbe egy dédszülőpár neve kerüljön! Lehet, hogy már nem ismered őket, de a nevüket biztosan tudják a szüleid. Kérdezd meg őket, és ha lehet, keressetek róluk fényképeket!
3. A második kört is oszd négyfelé, és egyik oldalra az apai, másik oldalra az anyai nagyszülők nevét írd be! Ők négyen vannak: apukád és anyukád szülei. Ha már meghaltak, kérd meg a szüleidet, hogy mutassanak róluk fényképet!
4. A harmadik kört már csak kétfelé kell osztanod: Egyik oldalra kerül apukád, másik oldalra anyukád neve.
5. Végül a negyedik, külső kör osztatlan marad, ide kerül a te neved és a testvéreid neve.
6. A körökbe lerajzolhatod magad és a családod tagjait. Ehhez úgy rajzold meg az évgyűrűk köreit, hogy a körök közötti sávokban legyen helyed a rajzoláshoz.